### Beslutninger

Fremsendes til Borgmesterens Afdeling med henblik på udarbejdelse af en indstilling, jf. byrådets vedtagelse i mødet den 6. november 2024 om magistratsbehandling af forslaget.

Sagen bedes tilbagesendt byrådet via Magistraten.

###

BESLUTNINGSFORSLAG FRA EL

Beslutningspunkt:

Borgmesteren sender på byrådets vegne udtalelse til Folketinget med opfordring til at vælge det reduktionsmål (scenarie nr. 1) for udledning af næringsstoffer fra landbrug m.v. som giver kommunen de største muligheder for en indsats til at begrænse landbrugets udledning af kvælstof til Århus Bugten, omkringliggende fjorde og vandløb.

Baggrund.

Der forhandles lige nu i Folketinget om, hvilket reduktionsmål for kvælstofudledning, staten vil vælge, og hvor ambitiøs på havmiljøets vegne, man vil være.

Der forhandles ud fra nylig offentliggjort rapport fra Finansministeriet:

“Second opinion - evaluering af det faglige grundlag for kvælstofindsatsen", som præsenterer tre scenarier for, hvor meget kvælstof landbruget skal reducere for at sikre et rent vandmiljø.

Scenarie 1 kræver en samlet reduktion på 14.100 ton N/år, scenarie 2 på 13.600 ton N/år, mens scenarie 3 kun kræver en reduktion på 12.900 ton N/år, en mængde der er mindre end det, der blev forudsat i landbrugsaftalen fra 2021.

Førende forskere på området understreger, at kun scenarie 1 har en reel chance for at sikre et rent havmiljø. Selv med scenarie 1 sår forskerne dog tvivl, om det er tilstrækkeligt til på sigt at opnå god økologisk tilstand i fjorde og kystvande på længere sigt.

Det vil have katastrofale konsekvenser for havmiljøet – herunder Århus Bugten, hvis ikke Scenarie 1 vælges. Det tager op til 30 år at genoprette et ødelagt havmiljø.

Hvis ikke udledningerne stopper vedbliver havet med at være dødt.

Havet i Århus Bugten lider. Iltsvindet er betydeligt. (Se beslutningsforslaget for links)

Der er meget få fisk og bunddyr tilbage i havet og vandløbene. Årtiers forurening med specielt kvælstof har ført til kraftig opvækst af alger og fedtemøg, der skygger for bundplanter og forårsager iltsvind og fiskedød. Plantning af [adresse] og andre gode initiativer er ingen redning. Så længe udledningerne af kvælstof pågår dør også ålegræsset.

Skal havet reddes som et levende hav – og det mener vi det skal, skal der handles nu – med beslutsomhed.

Borgerne der gerne gør en frivillig indsats med plantning af Ålegræs f.eks. og kommunens forvaltning som er myndighedsudøverne har for hjælp fra Folketinget til den nødvendige omlægning af især landbrugsarealer. Selvfølgelig i samarbejde med landbrugsorganisationer og andre interessenter.

Ingen fjorde og kystvande i kommunerne i havsamarbejdet omkring [adresse] opfylder målsætningen om god økologisk tilstand.

Scenarie 1 vil medføre en reduktion i indsatsbehovet i forhold til VP3 på:

? 14 ton N/år for [adresse] (fra 31 ton N/år til 17 ton N/år)

? 5 ton N/år for [adresse], ydre (fra 10 ton N/år til 5 ton N/år)

? 43 ton N/år for [adresse], syd (fra 98 ton N/år til 55 ton N/år)

Scenarie 2 og 3, vil medføre, at indsatsbehovet reduceres til 0 ton N/år i alle tre nævnte områder. Det på trods af den dårlige tilstand generelt, og at [adresse] er med på Miljøministeriets akutliste over de 20 fjorde, hvor en akutindsats for at få livet tilbage i fjorden.

Et levende og sundt hav er livsnerven for os, der bor omkring [adresse], men også for alle andre danskere og havområder. Havet er truet, og det kræver ambitiøse tiltag nu, hvis vi skal redde det hav, der er så afgørende for vores liv.

Derfor er formålet med en udtalelse kraftigt at opfordre Folketingets partier til at vælge den mest ambitiøse model for reduktion af kvælstof fra landbruget, så den nødvendige indsats kan gennemføres senest ved udgangen af 2027 i overensstemmelse med EU´s vandrammedirektiv.